sebi
ఇన్వెస్టర్ల సొమ్ముకు మరింత భద్రత
న్యూఢిల్లీ, ఫిబ్రవరి 11: స్టాక్‌ఎక్ఛేంజిల పర్యవేక్షణసంస్థ మూలధన మార్కెట్లపరంగా పలు సంస్కరణలకు శ్రీకారం చుడుతోంది. శనివారం జరిగిన బోర్డుకీలక సమావేశంలో పలు ప్రతిపాదనల ను తెచ్చింది. ఆర్థికమంత్రి అరుణ్‌జైట్లీ అధ్యక్షతన జరిగినసమా వేశంలో ప్రస్తుత బోర్డు ఛైర్మన్‌యుకె సిన్హా, కొత్త ఛైర్మన్‌ అజ§్‌ుత్యాగి కూడా సమావేశంలో పాల్గొన్నారు. బోర్డు సమా వేశంలో సెబి ప్రస్తుత నియమ నిబంధనలను సమీక్షించింది. మార్కెట్లలో మౌలికవనరులు పెంపొందించుకోవాలని, స్టాక్‌ ఎక్ఛేంజిలు, క్లియరింగ్‌ కార్పొరేషన్లు వంటి వాటికి మరింత వన రులు పెంచాలని సూచించింది. స్టాక్‌ఎక్ఛేంజి, క్లియరింగ్‌ కార్పొ రేషన్‌ నిబందనలపరంగా ఒక సంప్రదింపుల పత్రాన్ని విడు దల చేయాలని నిర్ణయించింది.
సెబి అమలు కార్యాచరణపై మరింత పటిష్టంచేసేందుకు నియమించిన బిమల్‌ జలాన్‌ కమి టీ చేసిన సిఫారసులు ఐదేళ్లతర్వాత అమలుకు సానుకూలం అవుతున్నట్లుగా భావించాలి. ప్రతిఐదేళ్లకోసారి వీటిని సమీక్షిం చాలని నిర్ణయించారు. తాజాగా బోర్డు సమావేశంలో ఎన్‌ఎస్‌ఇ సహ కేంద్రం అక్రమ అనుసంధానం, ఎన్‌ఎస్‌ఇ బోర్డు వ్యక్తం చేసిన వ్యవస్థీకృత లోపాలు సరిదిద్దాల్సిన అవసరాన్ని నొక్కి చెప్పారు.
ఎస్‌ఇసిసి సంప్రదింపులపత్రం సవరణలు, నియమ నిబంధనల్లోమార్పులు చేర్పులపై కూడా దృష్టిపెట్టారు. ప్రతి ఐదేళ్లకోసారి బిమల్‌జలాన్‌ కమిటీ సిఫారసులు సమీక్షించాలని నిర్ణయించారు. ఐఎఫ్‌ఎస్‌సి, దీర్ఘకాలంగా సస్పెండ్‌అయిన సంస్థలను స్టాక్‌ఎక్ఛేంజిల నుంచి తొలగింపు వంటి అంశాలపై విస్తృతంగా చర్చించారు. కంపెనీల చట్టం అనుసరించి డైరెక్టర్ల వేతన భత్యాలు ఉంటాయి. జలాన్‌ కమిటీ సిఫారసుల ప్రకా రం ప్రస్తుతం కేవలం సిట్టింగ్‌ ఫీజులుమాత్రమే ఎక్ఛేంజిల డైరె క్టర్లు తీసుకుంటున్నారు.
ఇక ఎన్‌ఎస్‌ఇలో అక్రమ లావాదేవీల అంశానికి సంబంధించి సెబి సాంకేతిక సలహాకమిటీ, ఎన్‌ఎస్‌ఇ బోర్డు పరిశీలనచేస్తోందని, ఎక్ఛేంజి విధివిధానాల లోపాలను సరిదిద్దుతున్నట్లు వెల్లడించాయి. 2012సంవత్సరంలో జరిగిన లావాదేవీల్లో ఒక బ్రోకర్‌సంస్థ ఎన్‌ఎస్‌సి వ్యవస్థను అక్రమంగా వినియోగించుకున్నట్లు సెబీకిఫిర్యాదులు అందాయని ఎన్‌ఎస్‌ఇ వ్యవస్థను ఈబ్రోకింగ్‌సంస్థ దుర్వినియోగం చేసిందని సెబి వివ రణ ఇచ్చింది. అంతేకాకుండా త్వరలో ఎన్‌ఎస్‌ఇ చేపట్టనున్న రూ.10వేల కోట్ల ఐపిఒపై కూడా విస్తృత చర్చలు జరిగాయి.
ఆంక్షలు, నిబంధనలు కఠినతరం చేయడం వల్ల ఇన్వెస్టర్ల సొమ్ముకు మరింతభద్రత చేకూరుతుందని అంచనా. అదే సమ యంలో విదేశీ ఇన్వెస్టర్లకు రిజిస్ట్రేషన్‌ విధానం సులభతరం చేయడం పినోట్స్‌ పరంగా తీసుకోవాల్సిన కార్యాచరణపైనా బోర్డు సమావేశంలో చర్చలు జరిగాయి. సుప్రీం కోర్టు నియ మించిన సిట్‌ దర్యాప్తులతో పినోట్స్‌ పెట్టుబడులు 55.7శాతం నుంచి డిసెంబరు చివరినాటికి 6.7శాతానికి దిగజారాయి. నల్లధనం కట్టడికి పినోట్స్‌ పెట్టుబడులపై దర్యాప్తు సంస్థ సిట్‌ ప్రత్యేక ఆంక్షలను ప్రతిపాదించడంతో పెట్టుబడులు పడి పోయాయి.
అలాగే నేషనల్‌ స్పాట్‌ ఎక్ఛేంజి లిమిటెడ్‌ 5600 కోట్ల కుంభకోణంపై కూడా చర్చలు జరిపారు. ఐదుగురు బ్రోకర్లకు సంజాయిషీ నోటీసులు జారీ చేసామని, నిబంధన లు ఉల్లంఘనపై వివరణ ఇవ్వాలని కోరినట్లు సెబి పాలకవర్గ సమావేశంలో వెల్లడించింది. ఇన్వెస్టర్లకు మోసపూరిత హామీ లు ఇచ్చిందని, తప్పుడు మోసపూరిత ప్రకటనలతో ఇన్వె స్టర్లను ప్రలోభ పెట్టిందన్న అభియోగాలున్నాయి. పూర్తి రిట ర్నులు వస్తాయన్న మోసపూరిత ట్రేడింగ్‌లో భారీఎత్తున కుంభకోణం జరిగిందని సెబి వివరించింది. దీనివల్ల ఎన్‌ఎస్‌ ఇఎల్‌ క్లయింట్లు, క్లయింట్‌ కోడ్‌లను ఎన్‌ఎస్‌ఇఎల్‌ ప్లాట్‌ ఫామ్‌పై మరింత కట్టుదిట్టం చేయాల్సిఉందని చర్చించారు.